राज्य में डेयरी व्यवसाय को बढ़ावा देने के लिए गांवों में प्रशिक्षण शिविरों का आयोजन कर किसानों और पशुपालकों को विशेषज्ञों द्वारा पशुधन के संबंध में विस्तार से जानकारी दी जाती है। हरियाणा डेयरी डवलपमेंट कॉर्पोरेशन के महाप्रबंधक के. एल. अरोड़ा ने बताया कि इन प्रशिक्षण शिविरों में महिलाएं भी आती हैं। उन्होंने कहा कि ग्रामीण महिलाओं के लिए डेयरी फार्मिंग एक बेहतर व्यवसाय है, जिसे अपनाकर वे अच्छी आमदनी हासिल कर सकती हैं। अनेक उपलब्धियों के बावजूद डेयरी उद्योग के समक्ष कुछ चुनौतियां भी हैं। इन चुनौतियों का सामना करने के उद्देश्यों से पारंपारिपक तरीको के स्थान पर अत्याधुनिक उपकरण एवं तकनीक अपनाई जा रही है, ताकि दूध की उत्पादकता एवं गुणवत्ता में वृध्दि हो सके। इतना ही नहीं दूध की खरीदए उत्पादन, रख-रखाव, गुणवत्ता नियंत्रण, शीतल भंडारण, पैकेजिंग, प्रसंस्करण, मार्केटिंग एवं प्रबंधन के लिए डेयरी टेक्नोलॉजी के विशेषज्ञों की सेवाएं ली जा रही हैं, जिसकी वजह से डेयरी टेक्नोलॉजी के डिग्रीधारको की मांग काफी बढ़ गई है।